stanford-oval/wikipedia huggingface dataset:
הפרעה דו-קוטבית
תחלואה נלווית > סוג 2

הפרעות חרדה מופיעות אצל כ־75% מהאנשים עם הפרעה דו-קוטבית. השכיחות גבוהה במיוחד בקרב ילדים ובני נוער.
הפרעות שימוש בחומרים (סמים) ב-37%.
כ-14% ממי שאובחנו עם הפרעה דו-קוטבית מסוג 2 יפתחו במהלך חייהם הפרעת אכילה (ברוב המקרים Binge Eating Disorder), ובמידה פחותה אנורקסיה נרבוזה ובולמיה נרבוזה.
סכנת אובדנות: כשליש מהאנשים שאובחנו עם הפרעה דו-קוטבית מסוג II מדווחים על כך שניסו להתאבד. שיעור ההתאבדות דומה לזה שבסוג 1 וגבוה יותר מאשר בדיכאון מז'ורי, כיוון שהאדם עם הפרעה דו-קוטבית נמצא זמן רב יותר במצב של אפיזודה פעילה.
אבחנה מבדלת

הפרעת דיכאון מז'ורי: אנשים עם הפרעה דו-קוטבית יכולים להציג תמונה קלינית של דיכאון מז'ורי, אך אין זה תנאי הכרחי לאבחנה. במקרים רבים הסימפטומים הדיכאוניים בהפרעה דו-קוטבית לא יהיו שלמים ולא יענו באופן מלא לקריטריונים האבחנתיים של דיכאון מז'ורי.
ציקלותימיה: בהפרעה זו אורך הגלים וחומרתם אינם מתאימים להפרעה דו-קוטבית.
ספקטרום הסכיזופרניה: משך הפסיכוזה בהפרעות אלה ארוך יותר מאשר בהפרעה דו-קוטבית מסוג II. כמו כן, בספקטרום הסכיזופרניה הפסיכוזה אינה מלווה בשינוי בולט במצב הרוח.
הפרעות חרדה: מופיעות לעיתים לצד הפרעה דו-קוטבית.
שימוש בחומרים פסיכואקטיביים: לא תיקבע אבחנה של הפרעה דו-קוטבית כשהרקע לתמונה הקלינית הוא תוצאת השימוש בסמים כלשהם.
הפרעת קשב, ריכוז והיפראקטיביות: הפרעה זו עלולה להיות מאובחנת בטעות כהפרעה דו-קוטבית.
הפרעות אישיות: ייתכן אבחון שגוי של הפרעה דו-קוטבית סוג II אצל אנשים עם הפרעות אישיות שונות.
הפרעות דו־קוטביות אחרות: על מנת להבדיל מהפרעות דו־קוטביות אחרות, חשוב לסקור היטב את ההיסטוריה של האדם, וכך לקבל תמונה רחבה ומפורטת ככל האפשר על אופי ההפרעה ועל אפיזודות קודמות (אם ישנן).
מחקר

הפרעה דו-קוטבית לסוגיה זוכה למחקר רב ומגוון מאוד. להלן שניים מבין כיווני המחקר הרבים שפעילים בשני העשורים הראשונים של המאה ה-21:
מחקר > מחקרי גנום רחבים

תחום מחקר זה עוסק בשאלת התגובה לתרופות מייצבות, ובראשן הליתיום, המהווה טיפול מניעתי נפוץ בהפרעה דו-קוטבית. מטרת המחקר היא להבין מדוע אנשים מסוימים מגיבים לליתיום, בעוד אחרים אינם מגיבים לטיפול תרופתי מסוג זה.
מחקר > הדמיה מוחית ומחקרים נוירואנטומיים

הסיבוכיות העולה בטכניקות למדידת האנטומיה והתפקוד של המוח האנושי עם השימוש בהדמיה מוחית לא נזנחה במחקר של הפרעה דו-קוטבית. על אף שטומוגרפיה ממוחשבת ודימות תהודה מגנטית מוגבלים לממצאים מבניים בלבד, מדידת תפקוד מוחי באמצעות PET ו-fMRI יכולה לספק מידע על תפקודים שונים דוגמת ויסות רגשי, ובכך לסייע להבין את האופן בו צדדים מסוימים של ההפרעה באים לידי ביטוי במוח. רוב מחקרי הדימות בהפרעה דו-קוטבית מתקיימים בהיקף קטן, הן עקב העלות הגבוהה והן עקב הקושי הטכני הכרוך בחקר חולים הנמצאים במצב מאני או דיכאוני. היכולת לחזור על מחקרים בתחום זה היא נמוכה.
מחקר > טיפול

תרופות: הטיפול התרופתי בהפרעה דו-קוטבית כולל שימוש במייצבי מצב רוח דוגמת מלחי ליתיום. חלק מהאנשים יטופל במייצבי מצב רוח אחרים כמו טגרטול, חומצה ולפרואית ועוד. בנוסף, עשוי הרופא לרשום תרופות נוגדות פסיכוזה (העשויות לסייע במניעה של התקפי מאניה).
אשפוז: אשפוז עלול להידרש במצבים מסוימים בכל סוגי הגלים האופייניים להפרעה: מאניה, היפומאניה, או גל דיכאוני. במצבים קיצוניים של מאניה או דיכאון עם סכנה אובדנית, עלול להידרש אשפוז כפוי.
מעקב מרפאתי: מחוץ למסגרת אשפוזית, האדם נפגש עם פסיכיאטר מטפל בקהילה, אשר עוקב אחר הטיפול התרופתי, מאפשר להעלות או להוריד מינון של תרופות, ופועל על מנת להפחית את הסיכון להופעת תופעות לוואי שונות, כגון תסמונת מטבולית.
טיפול רפואי לא תרופתי: לנזעי חשמל נרשמה הצלחה בטיפול במצבים מאניים. טיפול זה יכול להינתן לאלו שאינם מגיבים לטיפולים אחרים.
פסיכותרפיה: ישנן עדויות להצלחה של טיפול מבוסס קשיבות (מיינדפולנס). כיוון שהתמונה הקלינית בהפרעה דו-קוטבית היא מורכבת, ועלולה לכלול גם דיכאון וחרדה, קיימת בספרות המלצה על לימוד של אסטרטגיות ויסות רגש. שיטות אלו מפורטות בספרי עזרה עצמית הקיימים גם בשפה העברית (ראו רשימה בהמשך). קיים ניסיון גם בטיפול דיאלקטי התנהגותי (DBT), בעיקר בבני נוער ובוגרים צעירים. טיפול זה נמצא יעיל בעיקר בהתמודדות עם תסמינים דיכאוניים ואובדנות. בחלק מהמקרים ניתן להשתמש בתרפיה זו במסגרת טיפול קבוצתי. ניסיון מוצלח קיים גם בטיפול בעזרת טיפול התנהגותי ממוקד החלמה.
התערבויות מקדמות החלמה: כיום מיושמות במסגרות שיקום שונות בישראל התערבויות מקדמות החלמה מסוגים שונים. התערבויות אלה נועדו לסייע לאנשים עם הפרעות פסיכיאטריות קשות (דיכאון, הפרעה דו-קוטבית וסכיזופרניה) לרכוש כלים חיוניים על מנת להשתלב בחברה. בישראל כוללות התערבויות שיקומיות אלו: ניהול מחלה והחלמה (IMR), התערבות להפחתת סטיגמה עצמית (NECT), התערבות לקידום אינטראקציות חברתיות (SCIT) ועוד.
נשים בהיריון: ישנן מספר תרופות שאינן מומלצות לנשים בהיריון הסובלות ממאניה דפרסיה. כגון:
ואלפרואט (valproate) - התרופה עלולה להסב סיכון רב להתפתחות העובר במהלך ההיריון, וגם לילד שייוולד, בשלבים מאוחרים יותר של חייו.
קרבמזפין (carbamazepine) – התרופה נחשבת לבעלת יעילות מוגבלת ועלולה לגרום לפעמים נזק לעובר.
ליתיום (lithium) – התרופה עלולה לגרום לפעמים לנזקים אצל העובר, לרבות בעיות לב.
למוטריגין (lamotrigine) – התרופה בעלת יעילות מוגבלת ועלולה לגרום לפעמים נזק לעובר.
פארוקסטין (paroxetine) – התרופה נוגדת דיכאון ועלולה לפעמים לגרום לפגמים בלב אצל עוברים.
אם יש נטייה לדיכאונות קשים אין המלצה גורפת להפסקת התרופות נוגדות דיכאון בעת ההריון.
התמודדות והחלמה

אנשים רבים מצליחים לנהל אורח חיים רגיל לצד הפרעה דו-קוטבית. רבים מהאנשים החיים עם הפרעה זו נישאים, מקימים משפחות, ומממשים את עצמם מבחינה מקצועית ואישית. יכולתו של האדם להשיג את כל אלה תלויה במידה רבה בשמירה על אורח חיים שתכליתו להקטין את הסיכוי להחרפה במצב.
התמודדות והחלמה > אורח חיים

לצורך החלמה ולשם שמירה על מצב בריאותי תקין, חיוני לנהל אורח חיים בריא ומאוזן, ולהימנע משימוש באלכוהול ובסמים. כדי להיאבק בתהליך המאני, למנוע את החמרתו ולחזור לשגרה, יש להיצמד לסדר יום קבוע, לצמצם את הפעילות היומיומית, להקפיד על מספר מינימלי של שעות שינה ועל אכילה מאוזנת, ובמקביל להעלות את המינון התרופתי בהתייעצות עם הרופא המטפל, באופן מתון והדרגתי. באופן דומה ניתן להתמודד עם התחלה של דיכאון, בשני הבדלים: במקום לצמצם את הפעילות, יש להגבירה ולהיחשף לגירויים רבים ככל האפשר; כמו כן יש להקפיד לא לישון שעות רבות מדי יחסית לשגרת החיים.
קלינאים ומידע מחקרי תומכים ברעיון שהפרעות שינה עשויות להוות גורם להתקפים מאניים או דיכאוניים באנשים עם הפרעה דו-קוטבית. אי לכך, חשוב לשמור על משטר שינה סדיר, ולהימנע ממשמרות לילה או מבילויי לילה אחרים העשויים לשבש את השינה. טיפול על ידי מקצבי עֵרות-שינה, שנערך במחקר מבוקר, לא נמצא בעל השפעה מרפאת. נראה שבעיצומו של התקף מאני התערבות מעין זו לא תועיל, אך כאשר התהליך המאני מצוי בראשיתו, כוחו של משטר שינה יפה למניעת הידרדרות.
בתקופות שבהן עולה הפגיעות יש להימנע ככל האפשר ממצבי דחק, ומומלץ להסתייע בתמיכה מצד הסביבה – משפחה, חברים ומטפלים. עיסוקים שיש בהם עניין ואתגר במסגרת עבודה או פנאי תורמים לתחושת ערך ומשמעות, ומחזקים את הביטחון העצמי. ניתן להיעזר גם בקבוצת תמיכה ובקבוצות לעזרה עצמית, שרבות מהן פועלות באזורים שונים בישראל.
התמודדות והחלמה > ההכחשה והטיפול התרופתי

אחת הבעיות הגדולות של המחלימים היא ההכחשה. אדם החי עם הפרעה חש כאילו דבר מה יסודי נפגם בהווייתו, והוא מעוניין להשתחרר מההרגשה הזאת ולשכוח כי חווה אירוע כה קשה. על פי רוב הוא חש כי עולמו חרב וכי חייו הסתיימו למעשה. מיום התפרצות ההפרעה הדו-קוטבית ואילך, הוא עשוי להיגרר הלאה בתחושת ריקנות והיעדר משמעות. הסטיגמה החברתית הקשה כלפי הנושא כולו, הכרוכה גם בנטילת תרופות פסיכיאטריות, תורמת לתחושות הקשות ומדרבנת רבים מהלוקים בהפרעה לחדול לגמרי מנטילת הטיפול התרופתי.
סיבה נוספת להפסקת הטיפול התרופתי היא הרצון לשחזר עוררות רגשית; לעיתים קורה הדבר אף באופן בלתי מודע. ההנאה והתועלת המופקות מתקופות ההיפומאניה ואף מחלקים מסוימים במאניה מעודדות לנהוג כך. גם תופעות הלוואי הקשות לעיתים, והעומס התרופתי (סדאטיביות), מעודדים לחדול מנטילת התרופות.
לאחר ההפסקה, חייו של האדם עם ההפרעה משתפרים בדרך כלל בטווח הקצר, והוא נוטה "לפרוח". בעיה נוספת היא שעם הופעתם של גורמי דחק, המבנה הנפשי השביר עלול להתחיל להיסדק. זה השלב שבו כדאי לפנות לרופא המטפל ולהתחיל בנטילה מחודשת של תרופות. בהיעדר טיפול תרופתי בשלב זה האדם עלול לקרוס ולחוות החמרה במצבו עד לכדי הופעת אפיזודה נוספת, שעלולה לשבש את מהלך חייו, לגרום לו ולמשפחתו סבל רב ולעכב את התקדמותו במסלול חייו ובצמיחתו האישית. יש לשקול היטב את הפסקת התרופות גם כאשר יש תחושה, אשלייתית ברוב המקרים, של כוח ושל חסינות.
תופעות הלוואי של תרופות נוטות להיעלם לאחר שימוש קבוע וממושך, ויש וריאנטים רבים לכל תרופה, כך שאחד מהם עשוי להתאים בסופו של דבר לחולה הספציפי. לעיתים נדרשת סבלנות ואורך רוח רב עד שנמצאת התרופה המתאימה ביותר. התוצאה החיובית שבסוף חיפוש עיקש משתלמת ביחס להפסד העולה מניהול חיים משובשים המתנהלים בין התקף אחד למשנהו, ואפילו אם עובר ביניהם פרק זמן ארוך.
מאחר שנגישות התרופות ממשפחת הבנזודיאזפינים (מרגיעים ונוגדי חרדה) גבוהה יותר מזו של האחרות, וההתייחסות אליהן פחות סטיגמטית (מצד החברה כמו גם מצד המטופל עצמו) יש נטייה להיעזר בהן עם הופעת תסמיני המאניה הראשונים, דוגמת חוסר שינה ועצבנות. לעיתים התרופות עלולות להחמיר את המצב, שכן הן מדכאות את התסמינים למראית עין, בעוד ההפרעה ממשיכה להתפתח באין מפריע מתחת לפני השטח. אי לכך, תרופות הרגעה ונוגדי חרדה מועילים כטיפול משלים, אך לא כטיפול יחיד.
הפרעה דו-קוטבית בתרבות ובאמנות

לאורך ההיסטוריה התבלטו יוצרים עם הפרעה דו-קוטבית במגוון תחומי אמנויות. דוגמאות ידועות ליוצרים שהתמודדו עם הפרעה דו-קוטבית ובלטו ביצירתם: הסופרת הבריטית המפורסמת וירג'יניה וולף, הקומיקאי סטיבן פריי, הסופר אנדרו סלומון מחבר הספר "דמון של צהריים", קיי רדפילד ג'יימיסון, המוזיקאי גבריאל בלחסן, סולן להקת נירוונה קורט קוביין, הזמר דניאל ג'ונסטון, הזמרת היוצרת האוסטרלית סיה, הזמרת היוצרת האמריקאית מריה קארי, השחקנית האמריקנית-יהודייה אמנדה ביינס, גיבורת סדרת הדרמה האמריקאית "הומלנד", קרי מתיסון (מגולמת על ידי קלייר דיינס), הזמרת היוצרת האמריקאית סלינה גומז, הזמרת היוצרת האמריקאית ביבי רקסה והראפר קניה וסט.
הפרעה דו-קוטבית בספרות

"נפש לא שקטה" היא עדות אישית חושפנית של פרופ' קיי רדפילד ג'יימסון, בת-סמכא עולמית בתחום המאניה-דפרסיה. ג'יימיסון מגלה, כי היא בעצמה נאבקה כשלושים שנה בסימני המחלה ההפכפכה והסוערת הזו, שעיצבה למעשה את חייה.
ראו גם

ציקלותימיה
דניאל ג'ונסטון
לקריאה נוספת

Kay Redfield Jamison with Frederick K. Goodwin, Manic-Depressive Illness,1990
Francis Mark Mondimore, Bipolar disorder: a guide for patients and families, Johns Hopkins University Press, 2006
Dr. Daniel J. Reidenberg, Kevin Hines, Dr Daniel J. Reidenberg, Cracked, Not Broken: Surviving and Thriving After a Suicide Attempt, Rowman & Littlefield Publishers, 2013
Monica Ramirez Basco, The Bipolar Workbook: Second Edition: Tools for Controlling Your Mood Swings Guilford Press, 2015
David J. Miklowitz and Michael J. Gitlin, Clinician's Guide to Bipolar Disorder, Guilford Press, 2015
Roger D. Weiss and Hilary Smith Connery. Integrated Group Therapy for Bipolar Disorder and Substance Abuse Guilford press, 2011
Thilo Deckersbach, Britta Hölzel, Lori Eisner, Sara W. Lazar, and Andrew A. Nierenberg, Mindfulness-Based Cognitive Therapy for Bipolar Disorder, Guilford Press, 2014
לקריאה נוספת > ספרים המתארים התמודדות אישית

קיי רדפילד ג'יימיסון, נפש לא שקטה, הוצאת מטר, 1995
יקי מנהיימר, רוח שטות, הוצאת אוריון. ביקורת על הספר
קיי רדפילד ג'יימיסון, התשוקה לחיים: על השאיפה לאושר, לשמחת חיים ולהתרוממות רוח, מטר, 2006
ויליאם סטיירון, חשיכה נראית, הוצאת ידיעות אחרונות, 1995
רונן דוד, פסיכופריחה, הוצאת תמוז, 2006
צביאל רופא, מישהו מטפל בך, הוצאת עוף החול, 2003
צביאל רופא, הקרב על השפיות, 1998
צביאל רופא, על המסלול ממחלה להחלמה, 2013
'כותב בקוטב', יומן אישי של עובד-ה' המאובחן במניה דיפרסיה, מאת אילן ליברמן.
גרג צ'ון

| --- | --- |
אין תמונה חופשית
 לידה:  11 בנובמבר 1971 (בן 53) אוונסטון, אילינוי, ארצות הברית
 מוקד פעילות:  ארצות הברית, קוריאה הדרומית 
 תקופת הפעילות:  מ-1995
 מקום לימודים:  אוניברסיטת סטנפורד 
 עיסוק:  מוזיקאי, מדבב
 שפה מועדפת:  אנגלית 
 gregchun.com
 פרופיל ב-IMDb
 
גרג צ'ון (באנגלית: Greg Chun; נולד ב-11 בנובמבר 1971) הוא מוזיקאי ומדבב אמריקאי, בעיקר במשחקי וידאו.
ביוגרפיה

צ'ון נולד בנובמבר 1971 באוונסטון, אילינוי והוא בוגר אוניברסיטת סטנפורד. לאחר לימודיו חיפש עיסוק להתמקצע ובחר להיות מוזיקאי. בתחילה עבד לצד ההרכב הקומי "Lonely Island" ומשם התפתח לפרויקטים מוזיקליים שיצר לתוכנית סאטרדיי נייט לייב, טקס פרס אמי לבידור בפריים טיים ה-67 והתוכנית "לונלי איילנד" ועבר לגור בלוס אנג'לס.
בשנת 1995 החל גם לדבב במשחקי מחשב וסדרות. הוא דיבב בסרט משנת 1997 "The End of Evangelion" את ריוג׳י קאג׳י, ובמשחקי המחשב וורלד אוף וורקראפט, League of Legends, דיאבלו 3 ובעוד רבים. הוא דיבב גם בכמה סרטים כמו: תור: העולם האפל, שודדי הפיצוחים 2: טבעי להשתגע ועוד.
ב-2021 עלתה סדרת הנטפליקס משחקי הדיונון בה צ'ון מדבב את סונג ג'י-הון בדיבוב לאנגלית (תחליף ללי יונג-ג'ה).
פילמוגרפיה

1997 - Neon Genesis Evangelion: Death & Rebirth
1997 - The End of Evangelion
2001 - Millennium Actress
2001–2004 - The Division
2004 - וורלד אוף וורקראפט
2007–הווה - March Comes In like a Lion
2009 - League of Legends
2009 - Final Fantasy XIII
2010 - Vindictus
2010 - Dragon Nest
2010 - Radiant Historia
2011 - Saint Seiya: The Lost Canvas
2012 - דיאבלו 3
2012 - World of Warcraft: Mists of Pandaria
2012–2017 - Mob Psycho 100
2012–2018 - The Disastrous Life of Saiki K
2012–הווה - ואן-פאנץ' מאן
2012–הווה - בונגו סטריי דוגס
2013 - Leisure Suit Larry: Reloaded
2013 - Disney Infinity
2013 - תור: העולם האפל
2013–2018 - Record of Grancrest War
2014 - Infamous First Light
2014 - האנטר האנטר
2014 - World of Warcraft: Warlords of Draenor
2014–הווה - Occultic;Nine
2014–הווה - Sword Art Online Alternative Gun Gale Online
2014–2015 - JoJo's Bizarre Adventure: Stardust Crusaders
2015 - Citizens of Earth
2015 - Heroes of the Storm
2015 - Armored Warfare
2015 - Heroes: Legend of the Battle Disks
2016 - Big Fish & Begonia
2016 - Rise of the Tomb Raider
2016 - World of Warcraft: Legion
2016 - World of Final Fantasy
2016 - ימי חיינו
2016–2020 - Demon Slayer: Kimetsu no Yaiba
2017 - שודדי הפיצוחים 2: טבעי להשתגע
2018 - הגיבור עם המסכה
2018 - Sword Gai
2018 - Gundam Build Divers
2018 - Megalo Box
2018 - Star Control: Origins
2018–2019 - Beyblade Burst Turbo
2018–2020 - ברבי: הרפתקאות בבית החלומות
2019 - נאון ג'נסיס אוונגליון
2019 - Cannon Busters
2019 - Kingdom Hearts III
2019 - Fire Emblem
2019 - LEFT ALIVE
2019 - World War Z
2019 - I Think You Should Leave with Tim Robinson
2019 - Remnant: From the Ashes
2019 - Asgard's Wrath
2020 - עולם היורה: מחנה הקרטיקון
2020 - Dragon's Dogma
2020 - Scissor Seven
2020 - 2020 Japan Sinks
2022 - ברבי: הכי טוב בשתיים
2023 - ברבי: מגע של קסם
2023 - גודזילה מינוס אחת
2024 - Grimsburg
פורץ'

חמשת הדגלים בבניין העירייה. מימין דגל איטליה, דגל איסטריה, דגל האיחוד האירופי, דגל קרואטיה, דגל פורץ'
פורץ' (בקרואטית: Poreč) היא עיירה בצפון קרואטיה, בחוף המערבי של חצי האי איסטריה, במרחק שווה מפולה ומטריאסטה שבאיטליה. העיר מפורסמת בעיקר בשל הבזיליקה שנמצאת בה ועיקרה הוא הציור המרהיב הנמצא בתקרת האפסיס.
היסטוריה

האזור היה מיושב כבר בתקופה הפרהיסטורית. כבר במאה ה-2 לפנה"ס נבנה קסטרום באזור על חצי אי קטן, במקום שכיום נמצא מרכז העיר. בתקופת השלטון של אוגוסטוס קיסר הפך המקום לעיר באופן רשמי והיה לחלק מן הקולוניה הרומית.
לאחר נפילת האימפריה ב-476 עברה העיר מיד ליד למשך זמן ארוך. עד 539 הייתה שייכת לאוסטרוגותים, ומאז לאימפריה הביזנטית, החל מ-788 הייתה שייכת העיר לפרנקים. העיר זכתה בעצמאות קצרה במאה ה-12, אך אז נכבשה בידי הפטריארך של אקוויליה. ב-1267 הפכה העיר לעיר הראשונה שבחרה להצטרף אל הרפובליקה של ונציה, ובזמן הזה בנו בה הוונציאנים מבנים רבים, כיכרות וארמונות בסגנון ונציאני. ב-1354 נהרסה העיר בידי הרפובליקה של ג'נובה. כשנפלה הרפובליקה, סופחה העיר לאימפריית הבסבורג.
מ-1805 ועד 1814 הייתה העיר חלק מממלכת איטליה, ואז סופחה אל האילירים, ולאחר מכן הושבה אל אימפריית הבסבורג. ב-1844 קו של אוניות קיטור חיבר בין פורץ' לטריאסטה. ב-1861 הפכה העיר לבירת איסטריה, ולאט לאט נהייתה למרכז לבניית ספינות ואתר נופש לאצילי האימפריה האוסטרו-הונגרית. ב-1918 הושבה העיר לממלכת איטליה. ב-1944 הופצצה העיר על ידי בעלות הברית והוסב לה נזק רב. ב-1947 סופחה העיר לקרואטיה, שהייתה כעת חלק מיוגוסלביה עד 1991.
אתרי עניין

תוכניות העיר הן עוד אלו שנותרו מתקופת רומא העתיקה. הרחובות הראשיים בעיר הם דֵקוּמָנוּס בציר מזרח-מערב, וקארדו בציר דרום-צפון, שנותרו בצורתם המקורית. בעיר ישנם עוד כמה בתים רומנסקיים, ארמונות בסגנון גותי ונציאני ושרידי מבנים מהתקופה הרומית.
הבזיליקה האופרזיאנית נבנתה לאחרונה במאה ה-6 בפיקוד האימפריה הביזנטית והבישוף אופראסיוס. הבזיליקה היא האתר המרכזי בפורץ', וארגון אונסק"ו הגדיר אותה כאתר מורשת עולמית ב-1997. יחד עם קתדרלת מריה הקדושה בפולה היא מהווה את אחד משני המושבים של ההגמוניה של פורץ' ופולה.
בין המאה ה-12 והמאה ה-19 לעיר היו חומות מגן, כמו לדוברובניק של היום.
שרידי מבנה מהתקופה הרומית, פורץ'
בניין עירית פורץ'.
מפגש הרחובות קארדו - דקומנוס בעיירה פורץ'.
אנדרס גומס (כדורגלן)

קרלוס אנדרס גומס הינסטרוסה (בספרדית: Carlos Andrés Gómez Hinestroza; נולד ב-12 בספטמבר 2002 בקיבדו שבקולומביה) הוא כדורגלן קולומביאני המשחק בעמדת קשר הכנף בקבוצת סטאד רן מליגת העל הצרפתית בכדורגל.
קריירת מועדונים

גומס גדל במחלקת הנוער של מיונאריוס. הוא החל את הקריירה המקצוענית שלו בקבוצה הבוגרת של המועדון במסגרת ליגת העל הקולומביאנית, וערך במדיה 49 הופעות ליגה, בהן הבקיע תשעה שערים.
ב-10 בינואר 2023 חתם גומס על חוזה לחמש שנים בריאל סולט לייק מה-MLS.
תארים

הגביע הקולומביאני (1): 2022
הערות שוליים

↑  Real Salt Lake Acquire Colombian Winger Carlos Andrés Gómez From Millonarios FC באתר הרשמי של ריאל סולט לייק, 10 בינואר 2023 (באנגלית)
חגיגות שנת ה-40 למדינת ישראל

גרסה חגיגית של מגילת העצמאות, שהוכנה לכבוד חגיגות הארבעים של מדינת ישראל
מטס חיל האוויר יוצר את הספרה 40 במהלך חגיגות ה-40 למדינת ישראל
השופטת מרים בן-פורת בטקס הדלקת המשואות בערב יום העצמאות ה-40
חגיגות שנת ה-40 למדינת ישראל התקיימו לכבוד יום העצמאות ה-40 למדינת ישראל שחל בתאריך ד' באייר ה'תשמ"ח - 21 באפריל 1988. אירועים רבים הוכנו במהלך כל שנת ה'תשמ"ח, לציון שנת הארבעים למדינה. שר החינוך והתרבות, יצחק נבון, היה השר הממונה על אירועי ה-40 למדינת ישראל, כיושב ראש ועדת השרים לענייני סמלים וטקסים.
מועד יום העצמאות ה-40

לפי חוק יום העצמאות, יום העצמאות חל בתאריך ה' באייר, אלא אם חל ה' באייר ביום שישי, אז מוקדם יום העצמאות ביום אחד, ומתקיים ביום חמישי, ד' באייר. כך אירע בשנת ה'תשמ"ח.
הכנות לאירועים

ב-24 באוגוסט 1986 אישרה ועדת השרים לענייני סמלים וטקסים את מינויו של יעקב אגמון למנהל חגיגות שנת ה-40 למדינת ישראל, בעקבות המלצתו של השר יצחק נבון. לצורך ניהול החגיגות הוקם "מטה חגיגות ה-40" במסגרת מרכז ההסברה.
בדצמבר 1986 בישיבה בה השתתפו מנכ״לי התיאטראות הרפרטואריים ויעקב אגמון, הוחלט על הפקת פסטיבל תיאטרון ישראלי, שיציין 40 שנות מחזאות מקורית
באפריל 1987 כינס אגמון כ-50 איש, בהם אדריכלים, מעצבים, אנשי יחסי ציבור, אמנים וסופרים, במטרה לדון בתוכן תערוכת שנת ה-40. אגמון הגה רעיון לקיים תערוכה שתייצג את השגי המדינה מאז היווסדה, וביקש לקבל רעיונות ומשובים לצורך תכנונה.
במסגרת החגיגות ביקש שר החינוך נבון, להבליט את חשיבות מגילת העצמאות בתוכנית הלימודים בבתי הספר במהלך השנה. חבר הכנסת מהליכוד מיכאל איתן פתח במאבק נגד ההחלטה, בטענה שבמגילה יש דמיון למצע אש"ף בחלקים המדברים על הסכמה לתוכנית החלוקה, בתגובה הסביר נבון כי:”במגילה עקרונות הקשורים לזיקת עם ישראל לארצו, נושאים הקשורים למהות הציונות, לקחי השואה ושאלות של שוויון זכויות וחופש בין האזרחים. באשר לפסוקים במגילה: חלקם נובעים ממדיניות של אותם ימים שעבר זמנה. לומר כי אנו מחויבים עדיין לתוכניות שנקבעו ב־1947, זהו אבסורד”.
פרויקטים נוספים

באוגוסט 1987 הכריז תיאטרון הבימה כי לכבוד חגיגות שנת ה-40 יעלה את המחזמר סאלח שבתי, עם מוזיקה שהלחינה נורית הירש, בכיכובו של זאב רווח.
בספטמבר 1987 הוציאה הזמרת עפרה חזה את האלבום השלישי בסדרת "שירי מולדת- "שירי מולדת ג'". האלבום, שנפתח בהקלטת הכרזת העצמאות, הוקדש לשנת הארבעים למדינה. מספר חודשים אחר כך, הופיעה חזה ב"פסטיגל" עם השיר "ארבעים" שהוקדש אף הוא לאירועי שנת הארבעים למדינת ישראל.
לכבוד חגיגות שנת ה-40 הוגדל היקפו של פסטיבל ישראל, הוא נערך במשך ארבעה שבועות בתקציב גדול מהרגיל, ולפסטיבל הוזמנו מספר רב של מופעים מחוץ לישראל. שני אורחי הפסטיבל אריאן מנושקין ולהקתה תיאטר דו סולֵיי (Théâtre du Soleil) ומוריס בז'אר ולהקתו, העבירו ביקורות על פעולות ישראל בדיכוי האינתיפאדה הראשונה שפרצה בסוף 1987. עם זאת שניהם הודיעו שיגיעו לישראל. בתגובה הודיעו צעירי תנועת החרות כי יפוצצו את ההופעות שלהם. בסופו של דבר הופיעו ללא הפרעה.
פסטיבלי הסרטים הישראליים בניו יורק ובלוס אנג'לס, שיזם מאיר פניגשטיין, זכו במסגרת חגיגות שנת ה-40 לראשונה בתמיכה רשמית ממשרדי הממשלה.
"מטבע זיכרון 40 שנה למדינת ישראל" - שהנפיקה החברה הממשלתית למדליות ולמטבעות בזהב בכסף ובנחושת.
ראו גם

חגיגות שנת ה-50 למדינת ישראל
חגיגות שנת ה-60 למדינת ישראל
חגיגות שנת ה-70 למדינת ישראל
הערות שוליים

1 2  איציק יושע, מספר אחד באירועים, חדשות, 24 באוגוסט 1986
↑  אירית נחמני, של מי החג הזה, חדשות, 29 בדצמבר 1987
↑  חיים נגיד, אסיפת חכמים, מעריב, 28 באפריל 1987
↑  זאב אופרי, ח״ב איתן: אפתח במערכה להבלטת הדמיון בין מצע אש״ף למגילת העצמאות, חדשות, 18 בספטמבר 1987
↑  צבי גילת, עוד מגילה, חדשות, 22 בספטמבר 1987
↑  אילן בכר, ה'עקרונות איפשרו את החתימה המחודשת על מגילת העצמאות, מעריב, 21 בספטמבר 1987
↑  צבי גילת, ולראיה על החתום, חדשות, 21 בספטמבר 1987
↑  לחיי המופע שבדרך, מעריב, 13 באוקטובר 1987
↑  יגאל קוצר, אירית נחמני, הסינדרום החיפאי, חדשות, 29 בדצמבר 1987
↑  זאב אופירי, פצצות סירחון בתיאטרון הלאומי, חדשות, 10 בינואר 1988
שוש אביגל, סינדרום ישראל, חדשות, 10 בינואר 1988
↑  יורם בר, הצגה - "מי תהום" בהפקת תיאטרון החאן, כל העיר, 15 בינואר 1988
שבח פרידלר, התהום כמישור שטוח להפליא - "מי תהום" מאת הלל מיטלפונקט, הפקת תיאטרון החאן, כל העיר, 5 בפברואר 1988
↑  רחלה זנדבנק, תיאטרון - בינוניות, כותרת ראשית, 20 בינואר 1988
↑  אבי מורגנשטיין, חתומים לארבעים שנה, מעריב, 5 בפברואר 1988
↑  יידיש עכשיו!, מעריב, 7 במרץ 1988
↑  שרה פרידמן, הדוידקה והנפוליונצ'יק בחנוכת 'בתי אוסף', מעריב, 20 באפריל 1988
↑  שנים עשר המדליקים, מעריב, 20 באפריל 1988
↑  אריה בנדר, מוקד חגיגות יום העצמאות: מיפגן הצדעה של חיילי 88 ;לחיילי 48, מעריב, 12 באפריל 1988
↑  רוני רחמני, קליף וחזה במלחה, כל העיר, 12 בפברואר 1988
↑  עירית נחמני, עתי"ם, 47 תצוגות ייפתחו בתערוכת ה־40, חדשות, 6 ביוני 1988
↑  רוני סופר, ערד: קורעים את עור התוף, מעריב, 6 ביולי 1988
↑  חגיגות הזמר העברי בערד, חדשות, 1 ביולי 1988
↑  חיים הנגבי, ערק, שש-בש ופיז'מה, חדשות, 21 באוגוסט 1987
↑  רחלה זנדבנק, רווח בסאלח שבתי, כותרת ראשית, 16 בספטמבר 1987
↑  עירית נחמני, פסטיבל ישראל אושר תקציב תלת־שנתי, מחאה נגד מנושקין/בז׳אר, חדשות, 9 במאי 1988
↑  שוש אביגל, פסטיבל ישראל - השבוע הצפוף, חדשות, 19 במאי 1988
דב אלפון, השבוע השני, כותרת ראשית, 25 במאי 1988
↑  חיים נגיד, 'הפלשתינים צודקים בהתקוממות שלהם נגד הכיבוש הישראלי', מעריב, 14 באפריל 1988
↑  שוש אביגל, בלט מוריס בז'אר יגיע לישראל, למרות האירועים, חדשות, 2 במאי 1988
↑  חיים נגיד, צעירי חרות מאיימים 'לפוצץ' את הצגות 'תיאטרון השמש', מעריב, 15 באפריל 1988
↑  חיים נגיד, פסטיבל ישראל 88 - שבוע רגוע - אחרי הפסטיוואליום, מעריב, 29 במאי 1988
↑  הגר רם, המבצע של פניגשטיין הוכר רשמית, חדשות, 26 במרץ 1987
מאט ריבס

| --- | --- |

ריבס
 לידה:  27 באפריל 1966 (בן 58) רוקוויל סנטר, ניו יורק, ארצות הברית
 סוגה מועדפת:  מדע בדיוני, דרמה
 מדינה:  ארצות הברית 
 תקופת הפעילות:  מ-1994
 עיסוק:  תסריטאי, מפיק ובמאי קולנוע
 מקום לימודים:  בית הספר לקולנוע של אוניברסיטת דרום קליפורניה 
 יצירות בולטות:  קלוברפילד כוכב הקופים: השחר
 פרסים והוקרה:  פרס סאטורן לבמאי הטוב ביותר (25 באוקטובר 2022) 
 פרופיל ב-IMDb
 
מת'יו ג'ורג' "מאט" ריבס (באנגלית: Matthew George "Matt" Reeves; נולד ב-9 במאי 1967) הוא תסריטאי, מפיק ובמאי אמריקאי.
קריירה

ריבס החל את הקריירה שלו כתסריטאי וכתב את התסריט לסרטי אימה שונים. הוא ביים והפיק סדרות טלוויזיה שונות. סרט הביכורים הראשון שלו כבמאי היה סרט הדרמה "על חברים ולוויה אחת" משנת 1996, אם כי עיקר פרסומו בא לו מבימוי סרט האימה "קלוברפילד" שהופק בשיתוף פעולה עם ג'יי ג'יי אברהמס. לאחר מכן ביים את סרט האימה "תן לי להיכנס" בכיכובם של קלואי גרייס מורץ וקודי סמית'-מקפי משנת 2010.
בשנת 2014 ביים את "כוכב הקופים: השחר" שזכה להצלחה רבה ולאחריו ביים גם את סרט ההמשך "כוכב הקופים: המלחמה" משנת 2017.
בפברואר 2017 הצטרף ליקום הקולנועי של DC כשנשכר על ידי אולפני האחים וורנר לביים את סרט גיבורי העל "באטמן" בכיכובו של בן אפלק שתוכנן לצאת לאקרנים בשנת 2021. ריבס קיבל לידיו את מושכות הבימוי על הסרט לאחר שבן אפלק (שהיה אמור לביים את הסרט מלכתחילה) פרש מעבודת הבימוי והתמקד במשחק ובכתיבת התסריט לסרט "באטמן". ריבס נשקל כאופציה לביים את הסרט וההצעה הוגשה לו רשמית בפברואר 2017. ב-2019 נודע שאפלק לא ישתף פעולה עם הפקת הסרט וריבס ליהק את רוברט פטינסון במקומו לתפקיד באטמן. הסרט באטמן יצא לאקרנים בשנת 2022.
חייו האישיים

ריבס נשוי למלינדה וונג, אנימטורית לשעבר, ולהם יש בן.
פילמוגרפיה קולנועית

| שנה | סרט | בימוי | הפקה | תסריט | משחק |
| --- | --- | --- | --- | --- | --- |
| 1995 | תחת מצור 2: הצד האפל |  |  |  |  |
| 1996 | על חברים ולוויה אחת |  |  |  |  |
| 2000 | רחובות מושחתים |  |  |  |  |
| 2008 | קלוברפילד |  |  |  |  |
| 2010 | תן לי להיכנס |  |  |  |  |
| 2014 | כוכב הקופים: השחר |  |  |  |  |
| 2016 | דרך קלוברפילד 10 |  |  |  |  |
| 2017 | כוכב הקופים: המלחמה |  |  |  |  |
| 2022 | באטמן |  |  |  |  |
| 2024 | הפינגווין |  |  |  |  |
| 2024 | כוכב הקופים: ממלכה חדשה |  | מפיק |  |  |
| 2024 | באטמן: לוחם בגלימה |  |  |  |  |
| 2026 | באטמן – חלק 2 |  |  |  |  |